techiaith/cofnodycynulliad_en-cy huggingface dataset:
English: I'd like to thank Members for their contributions to the debate this afternoon. I'd like to be clear that we agree with much of the Plaid Cymru motion, differing only, as our amendment makes clear, over the practicability and the desirability of taking over the administrative responsibility for social security. As Members would expect, we reject the complacent amendment from the Conservatives, which glosses over the real suffering being caused by their party's botched and heartless efforts at welfare reform. We've repeatedly called on the UK Government to end their flawed and unnecessary austerity policy; a policy reinforced by their autumn budget. We remain concerned about the impact of previously announced welfare cuts, especially given that we know these will hit low-income households hard, and particularly those households with children. Recent Institute of Fiscal Studies analysis projects that absolute child poverty in Wales will increase by nearly 7 percentage points between 2013-15 and 2019-21. This is driven by the UK Government's welfare benefit changes, including the limiting of tax credit and universal credit to two children and the freeze to most working-age benefits. The planned UK Government's tax and benefit reforms account for nearly four of those 7 percentage points in the increase in absolute child poverty over this period, and the remainder of the 7 per cent is due to projected earnings growth and other changes in the economy.
Welsh: Hoffwn ddiolch i'r Aelodau am eu cyfraniadau i'r ddadl y prynhawn yma. Hoffwn fod yn glir ein bod yn cytuno â llawer o gynnig Plaid Cymru, gan wahaniaethu'n unig, fel y mae ein gwelliant yn ei ddangos, ynglŷn â pha mor ymarferol a dymunol fyddai cymryd cyfrifoldeb am weinyddu nawdd cymdeithasol. Fel y byddai'r Aelodau yn ei ddisgwyl, rydym yn gwrthod y gwelliant hunanfodlon gan y Ceidwadwyr, sy'n anwybyddu'r gwir ddioddefaint a achosir gan ymdrechion carbwl a dideimlad eu plaid i ddiwygio lles. Rydym wedi galw dro ar ôl tro ar Lywodraeth y DU i roi terfyn ar eu polisi cyni diffygiol a diangen; polisi a atgyfnerthwyd gan gyllideb yr hydref. Rydym yn parhau'n bryderus ynglŷn ag effaith toriadau lles a gyhoeddwyd yn flaenorol, yn enwedig o ystyried ein bod yn gwybod y bydd y rhain yn ergyd caled i aelwydydd incwm isel ac aelwydydd â phlant yn enwedig. Mae dadansoddiad diweddar gan y Sefydliad Astudiaethau Cyllid yn rhagweld y bydd tlodi plant absoliwt yng Nghymru yn cynyddu bron 7 pwynt canran rhwng 2013-15 a 2019-21. Caiff hyn ei yrru gan newidiadau i fudd-daliadau lles Llywodraeth y DU, gan gynnwys cyfyngu'r credyd treth a'r credyd cynhwysol i ddau o blant a rhewi'r rhan fwyaf o fudd-daliadau i rai oedran gweithio. Treth arfaethedig Llywodraeth y DU a'r diwygiadau i fudd-daliadau sydd i gyfrif am bron bedwar o'r saith pwynt canran yn y cynnydd mewn tlodi plant absoliwt dros y cyfnod hwn, a deillia gweddill y 7 y cant o dwf enillion a ragwelir a newidiadau eraill yn yr economi.
English: Will you take an intervention? I have great sympathy for some of the arguments that you're outlining, but how can you say that when you don't want to have the powers to be able to do something about it yourself?
Welsh: A wnewch chi dderbyn ymyriad? Mae gennyf gydymdeimlad mawr â rhai o'r dadleuon rydych yn eu disgrifio, ond sut y gallwch ddweud hynny pan nad ydych eisiau pwerau i allu gwneud rhywbeth yn ei gylch eich hun?
English: I think history has taught us what happens when the UK Government devolves benefits to us, for example with the council tax benefit, when they top-sliced the budget. So, we're certainly once bitten, twice shy there. And, frankly, the responsibility for this does lie with the UK Government, and the UK Government needs to sort this out.
Welsh: Credaf fod hanes wedi dangos i ni beth sy'n digwydd pan fo Llywodraeth y DU yn datganoli budd-daliadau i ni, er enghraifft gyda budd-dal y dreth gyngor, pan frigdorrwyd y gyllideb ganddynt. Felly, cas gan gath y ci a'i bratho o ran hynny. Ac a dweud y gwir, Llywodraeth y DU sy'n gyfrifol am hyn, ac mae angen i Lywodraeth y DU ei ddatrys.
English: We might as well all go home then.
Welsh: Waeth i bawb ohonom fynd adre felly.
English: I'm winding up. I do not support the devolution of welfare or the administration of welfare to Wales. The devolution of welfare benefits to the Scottish Government has transferred the associated financial risk, with the demand for welfare benefits growing faster per head in Scotland than in England from the point of devolution. For Wales, this would pose a significant and unacceptable financial risk, and the costs associated with administering the welfare system would take resources away from the front-line delivery of services. So, to conclude, as I've already said, we will be opposing the Conservative amendment, and, I have to say, the Conservative contribution fails to acknowledge the scale of the problems that have already been identified. And, as set out in our amendment, we believe that were we to take on administrative responsibility for social security without substantial additional funding from the UK, it would simply transfer additional financial burdens to the Welsh Government and create an unfulfillable expectation that the Welsh Government would be able to make more generous provisions for claimants.
Welsh: Rwy'n dirwyn i ben. Nid wyf yn cefnogi datganoli lles neu weinyddu lles i Gymru. Mae datganoli budd-daliadau lles i Lywodraeth yr Alban wedi trosglwyddo'r risg ariannol sy'n gysylltiedig, gyda'r galw am fudd-daliadau lles yn tyfu'n gyflymach fesul y pen yn yr Alban nag yn Lloegr o'r pwynt datganoli. I Gymru, byddai hyn yn creu risg ariannol sylweddol ac annerbyniol, a byddai'r costau sy'n gysylltiedig â gweinyddu'r system les yn mynd ag adnoddau oddi wrth wasanaethau'r rheng flaen. Felly, i gloi, fel y dywedais eisoes, byddwn yn gwrthwynebu gwelliant y Ceidwadwyr, ac mae'n rhaid i mi ddweud nad yw cyfraniad y Ceidwadwyr wedi cydnabod maint y problemau a nodwyd eisoes. Ac fel y nodir yn ein gwelliant, pe baem yn cymryd cyfrifoldeb am weinyddu nawdd cymdeithasol heb gyllid ychwanegol sylweddol gan y DU, credwn na fyddai ond yn trosglwyddo beichiau ariannol ychwanegol i Lywodraeth Cymru ac yn creu disgwyliad na ellir ei gyflawni y gallai Llywodraeth Cymru fforddio gwneud taliadau mwy hael i hawlwyr.
English: Thank you. Can I call on Steffan Lewis to reply to the debate? Steffan Lewis.
Welsh: Diolch. A gaf fi alw ar Steffan Lewis i ymateb i'r ddadl? Steffan Lewis.
English: Of course I'll take an intervention.
Welsh: Wrth gwrs y gwnaf.
English: Thank you. Would you acknowledge that the reason why universal credit has been piloted across the UK is because of the scale of the issues that are attached to it? Would you also acknowledge it would be a double whammy for those claimants in Wales if we didn't get the amount of money that would be needed to fund this properly? That is the concern; it is the claimants that are at the heart of this.
Welsh: Diolch. A fyddech yn cydnabod mai'r rheswm pam y cafodd y credyd cynhwysol ei dreialu ledled y DU yw oherwydd maint y problemau sydd ynghlwm wrtho? A fyddech yn cydnabod hefyd y byddai'n ergyd ddwbl i hawlwyr yng Nghymru pe na baem yn cael y swm o arian y byddai ei angen i ariannu hyn yn briodol? Dyna'r pryder; yr hawlwyr sy'n ganolog i hyn.
English: Thank you very much. The proposal is to agree the motion without amendment. Does any Member object? [ Objection. ] Thank you. Therefore, we defer voting under this item until voting time.
Welsh: Diolch yn fawr iawn. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [ Gw rthwynebiad. ] Diolch. Felly, fe ohiriwn y pleidleisio ar yr eitem hon tan y cyfnod pleidleisio.
English: Unless three Members wish for the bell to be rung, I am going to proceed to voting time. Fine, thank you.
Welsh: Oni bai bod tri aelod yn dymuno i'r gloch gael ei chanu, fe symudaf ymlaen at y cyfnod pleidleisio. Iawn, diolch.
English: So, we'll move to the first vote of this afternoon, which is on the Plaid Cymru debate on Catalonia. I call for a vote on the motion tabled in the name of Rhun ap Iorwerth. Open the vote. Close the vote. For the motion, 28, 14 abstentions, 12 against. Therefore, the motion is agreed.
Welsh: Felly, symudwn ymlaen at y bleidlais gyntaf y prynhawn yma, ar ddadl Plaid Cymru ar Gatalonia. Galwaf am bleidlais ar y cynnig a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid y cynnig, 28, roedd 14 yn ymatal, 12 yn erbyn. Felly, derbyniwyd y cynnig.
English: We now move to a vote on the Plaid Cymru debate on universal credit, and I call for a vote on the motion tabled in the name of Rhun ap Iorwerth. If the proposal is not agreed, we will vote on the amendments tabled to the motion. Open the vote. Close the vote. For the motion 10, six abstentions, 38 against. Therefore, the motion is not agreed.
Welsh: Symudwn ymlaen yn awr at bleidlais ar ddadl Plaid Cymru ar y credyd cynhwysol, a galwaf am bleidlais ar y cynnig a gyflwynwyd yn enw Rhun ap Iorwerth. Os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 10, roedd 6 yn ymatal, 38 yn erbyn. Felly, gwrthodwyd y cynnig.
English: We now move to vote on the amendments. If amendment 1 is agreed, amendment 2 is deselected. So, I call for a vote on amendment 1, tabled in the name of Paul Davies. Open the vote. Close the vote. For the amendment 12, no abstentions, 42 against. Therefore, amendment 1 is not agreed.
Welsh: Symudwn ymlaen yn awr i bleidleisio ar y gwelliannau. Os derbynnir gwelliant 1, caiff gwelliant 2 ei ddad-ddethol. Felly, galwaf am bleidlais ar welliant 1, a gyflwynwyd yn enw Paul Davies. Agor y bleidlais. Cau'r bleidlais. O blaid y gwelliant 12, neb yn ymatal, 42 yn erbyn. Felly, gwrthodwyd gwelliant 1.
English: I now call for a vote on amendment 2, tabled in the name of Julie James. Open the vote. Close the vote. For the amendment 31, one abstention, 22 against. Therefore, amendment 2 is agreed.
Welsh: Galwaf yn awr am bleidlais ar welliant 2, a gyflwynwyd yn enw Julie James. Agor y bleidlais. Cau'r bleidlais. O blaid y gwelliant 31, roedd un yn ymatal, 22 yn erbyn. Felly, derbyniwyd gwelliant 2.
English: We now call for a vote on the motion, as amended.
Welsh: Rydym yn galw yn awr am bleidlais ar y cynnig, fel y'i diwygiwyd.
English: Open the vote. Close the vote. For the motion 32, no abstentions, 22 against. Therefore, the motion as amended is agreed.
Welsh: Agor y bleidlais. Cau'r bleidlais. O blaid y cynnig 32, neb yn ymatal, 22 yn erbyn. Felly, derbyniwyd y cynnig fel y'i diwygiwyd.
English: We now move on to our next item on the agenda. If people are leaving the Chamber, please do so quickly and quietly. We now move to the short debate, and I call Janet Finch-Saunders to speak on the topic she has chosen.
Welsh: Symudwn ymlaen at ein heitem nesaf ar yr agenda. Os yw pobl yn gadael y Siambr, gwnewch hynny'n gyflym ac yn dawel os gwelwch yn dda. Symudwn ymlaen yn awr at y ddadl fer, a galwaf ar Janet Finch-Saunders i siarad am y pwnc y mae wedi'i ddewis.
English: My exposure to type 1 diabetes mainly came through attending summer camps with the BDA, the forerunner of Diabetes UK, with my father, a doctor, and my mother, a nurse, who helped run those camps for young diabetes. Janet mentioned only, I think, 0.2 per cent of children have type 1 diabetes and some would feel very isolated and wouldn't feel normal or understood because of having to inject themselves regularly. So, I think that was so useful for them and raising awareness in the way Janet suggests I think will also help on that front. I think also what she says about the four Ts and having the GP respond to those by doing the finger-prick test is a better way of dealing with what was suggested they're doing in Aneurin Bevan, and also, I think, maybe the NICE guidance, of referring to a separate centre, because that test is so easy for a GP to do. It can also rule out ones who would not otherwise need to be tested, if they don't have type 1 diabetes, and I trust it will be met with much more enthusiasm by GPs than what they had to do, I think, several decades ago, which was taste the patient's urine to see if it was sweet. A little blood test, I think, is more realistic, and is the way forward.
Welsh: Deilliodd fy nghysylltiad i â diabetes math 1 yn bennaf drwy fynychu gwersylloedd haf gyda Chymdeithas Diabetes Prydain, rhagflaenydd Diabetes UK, gyda fy nhad, a oedd yn feddyg, a fy mam, a oedd yn nyrs, a gynorthwyai i gynnal y gwersylloedd hynny ar gyfer plant a phobl ifanc â diabetes. Soniodd Janet, rwy'n credu, mai 0.2 y cant yn unig o blant sydd â diabetes math 1 a byddai rhai ohonynt yn teimlo'n ynysig iawn, ac yn annormal neu'n teimlo nad oes neb yn eu deall am eu bod yn gorfod chwistrellu eu hunain yn rheolaidd. Felly, credaf fod hynny mor ddefnyddiol iddynt ac chredaf y bydd codi ymwybyddiaeth yn y ffordd y mae Janet yn ei awgrymu yn helpu yn hynny o beth. Credaf hefyd fod yr hyn y mae'n ei ddweud am y pedwar symptom a chael y meddyg teulu i ymateb iddynt drwy wneud y prawf pricio bys yn ffordd well o ymdrin â'r hyn yr awgrymwyd eu bod yn ei wneud yn Aneurin Bevan, a hefyd, rwy'n credu, canllawiau NICE efallai, sef atgyfeirio at ganolfan ar wahân, gan fod y prawf hwnnw mor hawdd i feddyg teulu ei wneud. Gall hefyd olygu y gellid diystyru rhai na fyddai'n rhaid cynnal profion arnynt fel arall, os nad oes ganddynt ddiabetes math 1, a hyderaf y bydd yn destun llawer mwy o frwdfrydedd ymhlith meddygon teulu na'r hyn roedd yn rhaid iddynt ei wneud sawl degawd yn ôl, sef blasu wrin y claf i weld a oedd yn felys. Rwy'n credu bod prawf gwaed bach yn fwy realistig, ac yn y ffordd ymlaen.
English: Thank you very much. Can I call the Cabinet Secretary for Health and Social Services to reply to the debate? Vaughan Gething.
Welsh: Diolch yn fawr iawn. A gaf fi alw ar Ysgrifennydd y Cabinet dros Iechyd a Gwasanaethau Cymdeithasol i ymateb i'r ddadl? Vaughan Gething.
English: I just want to investigate further into these criteria. You see them as being quite restrictive, but some people would argue, perhaps, that they're too open-ended: that is, that they give too much power and too much ability for you to go after - not you personally, but any ombudsman in the future. And that's what we'll have to think about: how will these powers be used in future? Perhaps there's a risk that they might be abused, because they're not restrictive enough with regard to where you can go and what sort of complaints are appropriate to investigate. What's your response to that?
Welsh: Jest eisiau ymchwilio ychydig bach mwy i'r meini prawf yma. Rydych chi'n eu gweld nhw'n eithaf caeth, ond buasai rhai pobl yn dadlau, efallai, eu bod nhw'n rhy benagored: hynny yw, eu bod nhw'n rhoi gormod o bŵer a gormod o allu i chi fynd ar ôl - nid chi yn bersonol, ond unrhyw ombwdsmon i'r dyfodol. A dyna fydd rhaid i ni feddwl amdano fo: sut fydd y pwerau yma yn cael eu defnyddio i'r dyfodol? Mae perig, efallai, eu bod nhw'n mynd i gael eu camddefnyddio oherwydd nad ydynt yn ddigon caeth ynglŷn â lle rydych chi'n cael mynd a pha fath o gwynion sydd yn briodol i fynd ar eu holau nhw. Beth ydy eich ymateb chi i hynny?
English: I accept that, Siân. We need to strike a balance somewhere, and that's why I think that they are reasonable. We have no problems with them. So, I'm happy. I'm not trying to push against them at all.
Welsh: Rydw i'n derbyn hynny, Siân. Mae'n rhaid inni daro'r cydbwysedd yn rhywle, a dyna pam rydw i'n meddwl eu bod nhw'n rhesymol. Nid oes gennym ni ddim problem gyda nhw. Felly, rydw i'n hapus. Nid ydw i'n trio pwsio yn eu herbyn nhw o gwbl.
English: But you would, perhaps, argue that they should be more open-ended.
Welsh: Ond mi fyddech chi, efallai, yn dadlau y dylen nhw fod yn fwy penagored.
English: Well, in an ideal world, but hopefully I am pragmatic, and I do accept that we need some kind of criteria, so I -
Welsh: Wel, yn y byd delfrydol, ond rydw i'n gobeithio fy mod i'n bragmataidd, ac rydw i'n derbyn bod rhaid cael rhyw fath o griteria, felly rydw i'n -
English: But are they restrictive enough for the future?
Welsh: Ond a ydyn nhw'n ddigon caeth i'r dyfodol?
English: Well, I think it would be difficult to have something that is more restrictive than what exists currently because, at the end of the day, it is important that the ombudsman is independent, and it is difficult to be independent if you have more restrictive criteria that give more power to Ministers to change the criteria once in a while.
Welsh: Wel, rydw i'n meddwl y byddai'n anodd cael rhywbeth sy'n fwy caeth na beth sydd yna ar hyn o bryd oherwydd, ar ddiwedd y dydd, mae'n bwysig bod yr ombwdsmon yn annibynnol, ac mae'n anodd iawn bod yn annibynnol os ydych chi'n cael criteria mwy caeth sy'n rhoi mwy o rym i Weinidogion newid y criteria bob hyn a hyn.
English: It talks about a right to investigate anything that a disadvantaged person would be likely to suffer in terms of injustice. Well, injustice for one person is different to injustice for another person. Some of these terms are open to be interpreted in different means by different people. I'm not sure whether these words are restrictive enough.
Welsh: Mae'n sôn am gael hawl i ymchwilio i unrhyw beth y byddai person dan anfantais yn debygol o ddioddef o ran anghyfiawnder. Wel, mae anghyfiawnder i un person yn wahanol i anghyfiawnder i berson arall, onid ydy? Mae rhai o'r termau yma yn agored i gael eu dehongli mewn ffyrdd gwahanol gan bobl wahanol. Nid ydw i'n siŵr a ydy'r geiriau yma yn ddigon caeth.
English: I think that they are a help, in a way, because I think that if we are talking about the fact - . These powers need to be used for people who are disadvantaged or will face injustice, so I need to prove that. And that means, then - . I was talking previously about, perhaps, services for homeless people or for elderly people - people who can't make their own complaints. So, I think the pressure, then, is on whoever is in the post to prove that there is a case for doing so, and then that means that we need to prove that there is public interest. And I think that that's important.
Welsh: Rydw i'n meddwl eu bod nhw'n help, mewn ffordd, oherwydd rydw i'n meddwl os ydym ni'n sôn am y ffaith - . Mae'n rhaid i'r pwerau yma gael eu defnyddio ar gyfer pobl sydd o dan anfantais neu'n mynd i gael anghyfiawnder, felly mae'n rhaid i mi brofi hynny. Ac mae hynny'n golygu wedyn - . Roeddwn i'n sôn o'r blaen am, efallai, gwasanaethau ar gyfer y digartref neu ar gyfer yr henoed - pobl sydd ddim yn gallu cwyno dros eu hunain. Felly, rydw i'n meddwl bod y pwysau, wedyn, ar bwy bynnag sydd yn y swydd i brofi bod yna achos dros wneud hynny. Ac mae hynny, wedyn, yn golygu bod rhaid i ni brofi bod yna destun o safbwynt diddordeb cyhoeddus, ac rydw i'n meddwl bod hynny'n bwysig.
English: But that is going to happen after something's happened. At the moment, there is no provision to have a discussion or a consultation beforehand. That is, it will be a matter of scrutinising issues that have happened and then to call into account. But there is no provision - . It's completely up to the ombudsman to start something according to the criteria. If somebody feels that that doesn't comply with the criteria, where do they take that complaint, then, before the case becomes active, in a way?
Welsh: Ond mae hynny'n mynd i fod yn digwydd ar ôl i rywbeth ddigwydd. Nid oes, ar hyn o bryd, unrhyw ddarpariaeth i gael trafodaeth neu ymgynghoriad o flaen llaw. Hynny yw, fe fyddai'n fater o graffu ar bethau sydd wedi digwydd ac wedyn dwyn i gyfrif yn ôl hynny, felly. Ond nid oes darpariaeth - . Mae o'n gwbl i fyny i'r ombwdsmon i gychwyn rhywbeth yn ôl y meini prawf. Os oes yna rywun sy'n teimlo, 'O, nid ydy hynny'n cyd-fynd â'r meini prawf', lle maen nhw'n mynd efo'r gŵyn yna - ydych chi'n deall - cyn i'r achos ddod yn weithredol, mewn ffordd?
English: Well, as I said previously, at the end of the day I am accountable to the Assembly. If I or anyone else who's in the post decides to go fishing or just pursues something not because of the public interest but because of personal interest, and abusing their role, well, I would expect for them to come to this committee to defend what they've done. Then, they would have to go before the Finance Committee and ask for money for the year to come, and I think that would be far more difficult for them to do if it's clear that they have been spending public money on a fishing trip rather than the public need. And, of course, it's possible that they will have to appear before the Public Accounts Committee. So, I think that there is sufficient freedom in the legislation as it stands, but when it comes to using any powers that the ombudsman currently has, I have to be completely open, and I have to prove at all times that there is public interest in what we do.
Welsh: Wel, fel roeddwn i'n dweud yn gynharach, ar ddiwedd y dydd rydw i'n atebol i'r Cynulliad. Os byddwn i, neu unrhyw un arall sy'n gwneud y swydd, yn penderfynu mynd ar drip pysgota a jest mynd ar ôl rhywbeth nid oherwydd diddordeb cyhoeddus ond oherwydd diddordeb personol, a chamddefnyddio eu swydd, wel, fe fyddwn i'n disgwyl iddyn nhw ddod i'r pwyllgor yma er mwyn amddiffyn beth maen nhw wedi'i wneud. Wedyn, byddai'n rhaid iddyn nhw fynd i'r Pwyllgor Cyllid a gofyn am arian ar gyfer y flwyddyn nesaf, ac rydw i'n meddwl y byddai hwnnw'n job llawer anoddach i'w wneud, os yw'n amlwg eu bod nhw wedi bod yn gwario arian cyhoeddus ar gyfer y trip pysgota yn hytrach na'r angen cyhoeddus. Ac, wrth gwrs, byddai'n bosib iddyn nhw ddod gerbron y Pwyllgor Cyfrifon Cyhoeddus. Felly, rydw i'n meddwl bod yna ddigon o ryddid yn y ddeddfwriaeth fel y mae'n bodoli ar hyn o bryd, ond pan mae'n dod i ddefnyddio unrhyw bwerau sydd gan yr ombwdsmon ar hyn o bryd, mae'n rhaid bod yn hollol agored, ac mae'n rhaid i mi brofi bob tro bod yna ddiddordeb cyhoeddus trwy beth rydym ni'n ei wneud.
English: I accept what you're saying, but isn't there a risk that you're creating some sort of culture in Wales of complaining, similar to what's in other countries we know about, where there is a culture that exists? Isn't this all just feeding into that, and you're just creating some sort of unsustainable situation?
Welsh: Rwy'n derbyn beth rydych chi'n ei ddweud, ond onid oes perig eich bod chi'n creu rhyw ddiwylliant yng Nghymru o gwyno, yn debyg i wledydd eraill rydym ni'n gwybod amdanyn nhw, lle mae yna ddiwylliant yn bodoli? Onid yw hyn i gyd yn bwydo i mewn i hynny, ac rydych chi jest yn creu rhyw sefyllfa anghynaladwy?
English: No, I don't think so, because of the way the world is changing. Certainly, that culture of complaining is growing, and I think we've shown the way our figures have grown over the past decade. But the way that people communicate has changed completely, when you think about the way that people now use e-mail or text, or Facebook and Twitter et cetera. But I think that this change is an important one for the people who - . The people I'm trying to target are those who are not part of this complaints culture, but are scared of doing so, and they're scared of doing it because they feel that they will be judged or criticised because they can't submit that written complaint as easy as others can. So, it's a point of social justice.
Welsh: Na, nid wyf yn meddwl hynny, oherwydd y ffordd mae'r byd yn newid. Yn sicr, mae'r diwylliant cwyno yna yn tyfu, ac rwy'n meddwl ein bod ni wedi dangos y ffordd y mae'n ffigurau ni wedi tyfu yn ystod y ddegawd ddiwethaf. Ond mae'r ffordd y mae pobl yn cyfathrebu wedi newid yn gyfan gwbl hefyd, os rydych chi'n meddwl am y ffordd y mae pobl yn defnyddio e-bost neu decst, neu Facebook a trydar ac yn y blaen. Ond rwy'n meddwl bod y newid yna yn un bwysig ar gyfer pobl sydd - . Y bobl rwyf i'n trio eu targedu ydy'r rheini sydd ddim yn rhan o'r diwylliant cwyno, ond sy'n ofn gwneud, ac mae'n nhw'n ofn gwneud oherwydd eu bod nhw'n teimlo eu bod nhw'n mynd i gael eu beirniadu oherwydd nad ydynt yn gallu rhoi'r gŵyn ysgrifenedig yna i fewn mor hawdd ag y mae pobl eraill yn gallu ei wneud. Felly, mae'n bwynt o gyfiawnder cymdeithasol.